Notificetur viventibus et nascituris, qualiter ego Costabolus facio donationem Deo et Sancto Marcello martiri, pro mei antecessorumque meorum remedio, videlicet diurnales duos de campo et pratum illi continuum, que sunt sita in prata Giraldi, juxta fossam intohonorie vulgo dictam, tali videlicet tenore, ut apud predictum Sancti Marcelli locum ego et filius meus Rotbertus in vita nostra societatem habeamus, in tempore vero mortis nostre exequias et sepulturam, tamquam uni de loci illius fratribus, habeamus. Relinquens itaque trado predicte karitatis beneficium in Geraldi prioris manum, videntibus et audientibus Romano et Aymone fratre suo, nec non Martino de Alusia et Constantino matriculario, et ceteris denique multis.